Nr. L 151/4 De Europæiske Fællesskabers Tidende 3. 6. 92 RÅDETS FORORDNING (EØF) Nr. 1432/92 af 1. juni 1992 om forbud mod handel mellem Det Europæiske Økonomiske Fællesskab og Republikkerne Serbien og Montenegro RÅDET FOR DE EUROPÆISKE FÆLLESSKABER HAR — ud fra følgende betragtninger : Fællesskabet og dets medlemsstater har besluttet at aner- kende Republikken Bosnien-Hercegovinas uafhængighed den 7. april 1992; nævnte republik er blevet medlem af De Forenede Nationer fra den 23. maj 1992; Republikkerne Serbien og Montenegros længerevarende direkte eller indirekte aktiviteter i og med hensyn til Republikken Bosnien-Hercegovina er hovedårsagen til den dramatiske udvikling i sidstnævnte republik ; en fortsættelse af disse aktiviteter vil medføre uacceptable yderligere tab af menneskeliv og materiel skade og vil udgøre et brud på international fred og sikkerhed i områ- det ; De Forenede Nationers Sikkerhedsråd udtrykte ved reso- lution 752 (1992) alvorlig bekymring over den hurtige og voldsomme forværring af situationen i Republikken Bosnien-Hercegovina ; præsidenten for Republikken Bosnien-Hercegovina har anmodet omverdenen om at bistå hans land mod Repu- blikkerne Serbien og Montenegros indblanding i Repu- blikken Bosnien-Hercegovinas indre anliggender ; Fællesskabet og dets medlemsstater, forsamlet inden for rammerne af Det Politiske Samarbejde, har besluttet, at der må træffes foranstaltninger for at få Republikkerne Serbien og Montenegro til at afstå fra yderligere overgreb på Republikken Bosnien-Hercegovinas integritet og sikkerhed og til at samarbejde om genoprettelse af fred og dialog i området ; De Forenede Nationers Sikkerhedsråd har i henhold til kapitel VII i De Forenede Nationers Pagt vedtaget resolu- tion 757 (1992) om en økonomisk embargo over for Republikkerne Serbien og Montenegro ; Fællesskabets økonomiske forbindelser med Republik- kerne Serbien og Montenegro må derfor indstilles ; Fællesskabet og dets medlemsstater er enige om at anvende et EF-instrument bl.a. for at sikre ensartet anven- delse i hele Fællesskabet af visse af disse foranstaltninger ; under henvisning til Traktaten om Oprettelse af Det Europæiske Økonomiske Fællesskab, særlig artikel 113, og under henvisning til forslag fra Kommissionen — UDSTEDT FØLGENDE FORORDNING : Artikel 1 Fra den 31. maj 1992 er følgende forbudt : a) indførsel på Fællesskabets område af enhver vare med oprindelse i eller afsendt fra Republikkerne Serbien og Montenegro b) udførsel til Republikkerne Serbien og Montenegro af enhver vare med oprindelse i eller afsendt fra Fælles- skabet c) enhver aktivitet med det formål eller den virkning, at de i litra a) og b) nævnte transaktioner fremmes direkte eller indirekte d) ikke-finansielle tjenesteydelser med det formål eller den virkning, at Republikkerne Serbien og Montene- gros økonomi fremmes direkte eller indirekte, og især sådanne tjenesteydelser som præsteres : i) med henblik på enhver form for økonomisk aktivi- tet, der udøves i Republikkerne Serbien og Monte- negro, eller som varetages fra disse republikker, eller ii) til en af følgende personer : — enhver fysisk person i Republikkerne Serbien og Montenegro — enhver juridisk person, der er konstitueret i henhold til eller falder ind under Republikkerne Serbien og Montenegros lovgivning — ethvert foretagende, som udøver en økonomisk aktivitet (hvad enten det sker i Republikkerne Serbien og Montenegro eller ej), der kontrolleres af personer eller foretagender med hjemsted i Republikkerne Serbien og Montenegro, eller som er konstitueret i henhold til eller falder ind under lovgivningen i disse republikker. De nærmere betingelser for forbuddet med hensyn til lufttransport er fastlagt i bilaget. N